Det skriver Nordjyske.dk Aalborg Håndbolds førstevalg i målet, Ole Erevik, håber på, at han bliver klar til weekendens kamp mod Team Tvis Holstebro. Men han kan endnu ikke sige noget med sikkerhed. - Jeg håber meget, at jeg kan komme i gang med at træne sidst på ugen, så jeg kan være med på lørdag i udekampen mod Team Tvis Holstebro, men jeg ved det helt ærligt ikke, siger Ole Erevik til Nordjyske.dk Den norske landsholdsmålmand har punkteret en trædepude i pokalfinalen mod AG København. - Det var først, da jeg blev kold efter kampen, at jeg registrerede skaden. Hælen hævede kraftigt op, og den har været meget øm lige siden, siger Ole Erevik. Team Tvis Holstebro tager lørdag klokken 17.00 imod Aalborg Håndbold på hjemmebane.

Opsummering:
Den norske målmand fra Aalborg Håndbold kan ikke vurdere, hvornår han igen er klar til kamp efter hælskade.